Na temelju članaka 71. Zakona o pomorskom dobru i morskim lukama („Narodne novine“ br. 83/23), Plana upravljanja pomorskim dobrom na području Općine Bibinje za razdoblje od 2024. – 2028. godine („Službeni glasnik Općine Bibinje“ broj 1/24, 2/24) i članka 47. Statuta Općine Bibinje („Službeni glasnik Općine Bibinje“, broj 1/21), općinski načelnik Općine Bibinje objavljuje

**P O N O V LJ E N I J A V N I N A T J E Č A J**

**za dodjelu dozvola na pomorskom dobru na području Općine Bibinje**

1. **PREDMET NATJEČAJA**

Predmet natječaja je dodjela dozvola na pomorskom dobru.

Lokacije, djelatnosti i početni iznos godišnje naknade za svaku od djelatnosti predviđenih na . pojedinim lokacijama za koje se raspisuje ovaj natječaj su sljedeće:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **r.br.** | **oznaka iz skice** | **Mikrolokacija na području k.o. Bibinje** | **Naziv djelatnosti** | **Sredstvo** | **broj sredstava** | **Broj lokacija/dozvola** | **rok dozvole (godina)** | **minimalni godišnji iznos naknade** |
| 1 | **4.2** | Plaža Punta, č.z. 1934/4 | iznajmljivanje sredstava | kajak | 2 kajaka | 1 | 5 | 100,00 €/kom |
| 2 | **5** | **Plaža Punta Rožica,** č.z. 1712 i 1907/10 | Komercijalno-rekreacijski sadržaji | ležaljka, suncobran | 35 kom 35 kom | 1 | 5 | 40,00 €/kom |
| 3 | **6** | Plaža Punta Rožica, č.z. 1712 i 1907/10 kod donje vode | Iznajmljivanje sredstava | pedaline | 3 kom | 1 | 5 | 100,00 €/kom |
| 4 | **7.1** | **Staro selo,** Obala don Marka Sikirića, č.z.1907/1 | Ugostiteljstvo | pripadajuća terasa objekta | 35 m² | 1 | 5 | 80,00 €/m² |
| 5 | **8.6** | Uvala Taline, č.z. 1908/1 | Trgovina | štand | 1 kom | 1 | 5 | 1.000,00 €/kom |
| 6 | **9** | Uvala Taline, č.z. 1908/1 | Trgovina | klupa | 1 kom | 1 | 5 | 300,00 €/kom |
| 7 | **10** | Uvala Taline, č.z. 1908/1 | Trgovina | kolica | 1 kom | 1 | 5 | 300,00 €/kom |
| 8 | **11.2** | Obala Alfreda Lisice, č.z.1908/8 | Trgovina | štand | 1 kom | 1 | 5 | 1.000,00 €/kom |
| 9 | **11.4** | Obala Alfreda Lisice, č.z.1908/8 | Trgovina | štand | 1 kom | 1 | 5 | 1.000,00 €/kom |
| 10 | **11.5** | Obala Alfreda Lisice, č.z.1908/8 | Trgovina | štand | 1 kom | 1 | 5 | 1.000,00 €/kom |
| 11 | **13** | Obala Alfreda Lisice, č.z.1908/8 | Ugostiteljstvo | pripadajuća terasa objekta | 30 m² | 1 | 5 | 80,00 €/m² |
| 12 | **15** | Obala Alfreda Lisice, č.z.1908/8 | Komercijalno-rekreacijski sadržaji | aqua park | 1 kom | 1 | 5 | 10,00 €/m² |
| 13 | **16** | Obala Alfreda Lisice, č.z.1908/8 | Iznajmljivanje sredstava | električni skuter | 10 kom | 1 | 5 | 200,00 €/kom |
| 14 | **18** | **Plaža Šulterova vala-Karabani**/ Branirova obala, č.z. 1908/8 | Iznajmljivanje sredstava | pedaline | 3 kom | 1 | 5 | 100,00 €/kom |
| 15 | **24.1** | Plaža Šindije -Cunfi kod 2 mosta, (Branirova obala, č.z. 1908/8) | Ugostiteljstvo | pripadajuća terasa objekta | 36 m² | 1 | 5 | 80,00 €/m² |
| 16 | **25.1** | Plaža Šindije -Cunfi kod 2 mosta, (Branirova obala, č.z. 1908/8) | Iznajmljivanje sredstava | skuteri, sredstvo za vuču | 4 skutera, 1 sredstvo za vuču | 1 | 5 | 1.000,00 €/kom skuter/sr. za vuču |
| 17 | **25.2** | Plaža Šindije -Cunfi kod 2 mosta, (Branirova obala, č.z. 1908/8) | Iznajmljivanje sredstava | pedaline | 4 pedaline | 1 | 5 | 100,00 €/kom pedalina |
| 18 | **27** | **Lipauska**, č.z. 1908/8 | Komercijalno-rekreacijski sadržaji | ležaljka, suncobran | 10 kom | 1 | 5 | 40,00 €/kom |
| 19 | **28** | Lipauska, č.z. 1908/8 | Iznajmljivanje sredstava | pedaline | 3 kom | 1 | 5 | 100,00 €/kom |
| 20 | **29** | Lipauska, č.z. 1908/8 | Trgovina | štand | 1 kom | 1 | 5 | 1.000,00 €/kom |

1. **PROVOĐENJE NATJEČAJA**

Javni natječaj se provodi Povjerenstvo koje imenuje Općinski načelnik prikupljanjem pisanih ponuda u zatvorenim omotnicama. Javni natječaj se objavljuje u službenom glasilu, na oglasnoj ploči i na službenim mrežnim stranicama Općine Bibinje www.bibinje.hr te u dnevnom listu.

1. **PONUDITELJI I PONUDE**

Pravo podnošenja ponude odnosno sudjelovanja na javnom natječaju imaju sve fizičke osobe i pravne osobe, kojima da bi se dozvola dodijelila, moraju biti registrirani za obavljanje gospodarske djelatnosti za koju ponose ponudu na Javni natječaj.

Na ovom Javnom natječaju ne može sudjelovati ponuditelj:

- koji je koristio pomorsko dobro  bez valjane pravne osnove i/ili uzrokovao štetu na pomorskom

dobru,

- koji ima dospjelih obveza temeljem javnih davanja,

- koji ima nepodmiren dug prema Općini po bilo kojem osnovu, osim ako je sa Općinom regulirao plaćanje duga

Ponuda za dodjelu dozvole na pomorskom dobru na području Općine Bibinje dostavlja se u zatvorenoj omotnici i mora sadržavati:

1. Obrazac ponude (Prilog 3. ovog Natječaja);
2. Naznaku lokacije na koju se ponuda odnosi i ponuđenu naknadu za dozvolu;
3. Podatak o vremenskom razdoblju tijekom godine u kojem će ponuditelj obavljati djelatnost temeljem dozvole;
4. Jamstvo za ozbiljnost ponude sukladno iznosu navedenom u točki III. ovog Javnog natječaja;
5. Dokaz da je ponuditelj registriran za djelatnost za koju podnosi ponudu na javni natječaj (preslik rješenja o upisu u sudski registar iz kojeg je vidljiva djelatnost - pravne osobe, preslik rješenja o upisu u obrtni registar ili obrtnicu kad je ponuditelj fizička osoba obrtnik ili odobrenje nadležnog tijela za obavljanje djelatnosti);
6. Dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja ponude (za djelatnost ugostiteljstvo

i trgovina) te prospekte proizvođača ili fotografiju sredstva (za djelatnost koje se ne odnose na . ugostiteljstvo i trgovinu) ili druge isprave u smislu dokaza odnosno pisana potpisana izjava;

1. Rješenje o sukladnosti objekta u kojem će obavljati djelatnost sukladno propisima o gradnji ili tehnička ocjena prema posebnom zakonu za sredstvo objekt do 15 m2 (preslik) ili Izjava o ishođenju rješenja sukladnosti objekta u kojem će obavljati djelatnost sukladno propisima o gradnji ili tehnička ocjena prema posebnom zakonu;
2. Dokaz da će ponuditelj upotrebljavati opremu i prateće instalacije i pružati usluge koje koriste materijale i predmete s certifikatom kvalitete prema europskim propisima ili izjavu da isto neće upotrebljavati ili neće pružati navedene usluge;
3. Dokaz o nepostojanju dospjelih obveza temeljem javnih davanja (potvrda porezne uprave);
4. Izjavu ovjerenu kod javnog bilježnika kojom ponuditelj daje suglasnost pomorskom redaru:

-za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije,

-za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji nakon isteka ili ukidanja dozvole na pomorskom dobru,

-za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru.

11. Dokaz o prethodnom iskustvu i odgovornom poslovanju , Privitak 6.

12. Bjanko zadužnicu koja mora biti izdana na propisanom obrascu, potvrđena kod javnog

bilježnika te popunjena sukladno podzakonskom aktu kojim se uređuje oblik i sadržaj bjanko

zadužnice, na novčani iznos koji minimalno obuhvaća dvostruki iznos ponuđene novčane naknade za dodjelu dozvola na pomorskom dobru, a kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole

na pomorskom dobru preko mjere te radi naplate eventualnih troškova ovrhe.

13. Ponuditelji su dužni dostaviti

za kiosk, montažni objekt do 15 m² i pripadajuću terasu:

- tehnički opis sa detaljnim opisom primijenjenih materijala, načina zatvaranja bočnih

stranica objekta i opisom opreme terase

- situacija u mjerilu 1:500

- tlocrt i presjeci u mjerilu 1: 100

- prostorni prikaz sa uklapanjem u fotografiju lokacije

za prikolicu površine do 12 m² i terasu:

- dokaz o registraciji prikolice

- nacrt/fotografiju prikolice iz koje će biti razvidna površina

- prostorni prikaz sa uklapanjem u fotografiju lokacije

za škrinju ili aparat za sladoled i štand:

- prospekt proizvođača ili fotografiju sredstva.

Neće se razmatrati ponude ponuditelja koji imaju dug prema Općini Bibinje. Ponuditelji su dužni za svaki kriterij temeljem kojih se ocjenjuju ponude dostaviti ispravu u smislu dokaza o ispunjavanju istog (pisana izjava, certifikat, potvrda, drugi dokument fotografija i sl.) odnosno u slučaju ako nemaju elemente za bodovanje dužni su popuniti i dostaviti pisanu izjavu o takvoj okolnosti u protivnom će se ponuda smatrati nepotpunom.

Ponuditelj je dužan dostaviti jamstva za ozbiljnost ponude putem zadužnice ili bjanko zadužnice ovjerene kod javnog bilježnika, bankarske garancije ili uplatom novčanog iznosa na račun Općine Bibinje IBAN HR8625000091802000007 uz naznaku: natječaj za dozvolu na pomorskom dobru - ozbiljnost ponude, poziv na broj/model primatelja HR68, 5843-OIB uplatitelja. Jamstvo za ozbiljnost ponude dostavlja se u visini godišnje cijene dozvole.

Ukoliko isti ponuditelj sudjeluje u postupku javnog natječaja na način da dostavlja ponudu za više djelatnosti i za više mikrolokacija mora podnijeti ponudu odvojeno za svaku djelatnost i za svaku mikrolokaciju u posebnim omotnicama sa svim propisanim obrascima i ispravama kojim se dokazuje ispunjavanje uvjeta i kriterija iz Natječaja.

1. **NAČIN I ROK ZA PODNOŠENJE PONUDA**

Ponude za dodjelu dozvola na pomorskom dobru na području Općine Bibinje po ovom Javnom natječaju dostavljaju se u zatvorenim omotnicama s naznakom: «ZA NATJEČAJ, DODJELA DOZVOLA NA POMORSKOM DOBRU - NE OTVARAJ» na sljedeću adresu:

**OPĆINA BIBINJE, Trg Tome Bulića 2, 23205 Bibinje.**

Ponude se mogu predati neposredno u pisarnici Općine Bibinje ili preporučeno putem pošte.

Rok za prijavu na javni natječaj je od **24. svibnja 2024. do 03. lipnja 2024**.

Ponude za dodjelu dozvola na pomorskom dobru na području Općine Bibinje moraju biti zaprimljene u prijemnom uredu/pisarnici Općine Bibinje najkasnije do datuma određenog kao zadnji dan za podnošenje ponuda, dakle do **03. lipnja 2024. godine do 12:00** sati bez obzira na način dostave kada će uslijediti javno otvaranje ponuda. Razmatrati će se samo pravodobne potpune i uredne ponude.

1. **OCJENJIVANJE PONUDA**

Povjerenstvo je dužno utvrditi rang listu ponuditelja čije su ponude pravodobne i potpune (uredne ponude) i to na način da je najviše rangirani onaj ponuditelj čija je ponuda ocijenjena s najvećim brojem bodova.

Uredne ponude za davanje dozvola na pomorskom dobru na području Općine Bibinje Povjerenstvo će ocjenjivat na način da pojedina ponuda može biti ocijenjena sa maksimalno 100 bodova prema sljedećim kriterijima:

a. ponuđeni iznos naknade za dozvolu na pomorskom dobru - do maksimalno 60 bodova,

b. prethodno iskustvo i dobro i odgovorno obavljanje djelatnosti, odnosno korištenje pomorskog dobra - do maksimalno 10 bodova,

c. upotreba opreme i pratećih instalacija i pružanje usluga koje korisne ekološki prihvatljive materijale za okoliš - do maksimalno 10 bodova,

d. vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) - do maksimalno 20 bodova

Broj bodova, temeljem gornjih kriterija Povjerenstvo utvrđuje u odnosu na dostavljene dokaze o ispunjavanju kriterija sukladno Tablici bodovanja koja je sastavni dio ovog Javnog natječaja (Prilog 2.).

Povjerenstva nakon bodovanja pojedinih kriterija utvrđuje rang listu ponuditelja i to na način da je najviše rangirani onaj ponuditelj čija je ponuda ocijenjena s najvećim brojem bodova.

Najpovoljnijom ponudom smatrat će se ona ponuda koja, uz ispunjavanje uvjeta iz natječaja, sadrži najveći broj bodova prema kriterijima ocjenjivanja ponuda.

U slučaju da dva ili više ponuditelja, koji ispunjavaju uvjete iz natječaja i ostvare jednak broj bodova prema kriterijima ocjenjivanja, pravo prvenstva ima ponuditelj čija ponuda ima veći broj bodova prema kriteriju ponuđenog iznosa naknade za dozvolu na pomorskom dobru.

U slučaju da dva ili više ponuditelja, imaju jednak broj bodova temeljem ocjenjivanja iz prethodnog stavka ove točke, pravo prvenstva ima ponuditelj čija ponuda ima veći broj bodova prema kriteriju vremenskog razdoblja obavljanja djelatnosti temeljem dozvole.

U slučaju da dva ili više ponuditelja imaju jednak broj bodova temeljem ocjenjivanja iz prethodnog stavka ove točke, pravo prvenstva ima ponuditelj čija je ponuda ranije zaprimljena u pisarnici Općine.

Povjerenstvo će o otvaranju, pregledu i ocjeni ponuda s prijedlogom Odluke o odabiru najpovoljnijeg ponuditelja sastaviti Zapisnik i dostaviti Općinskom načelniku.

1. **ODLUKA O ODABIRU NAJPOVOLJNIJEG PONUDITELJA**

Odluku o odabiru najpovoljnijeg ponuditelja, odnosno odluku o poništenju javnog natječaja, na prijedlog općinskog načelnika, donosi Općinsko vijeće Općine Bibinje.

Na temelju zaprimljenih ponuda na javnom natječaju, na temelju odluke Općinskog vijeća Općine Bibinje, rješenje o davanju dozvole na pomorskom dobru najpovoljnijem ponuditelju donosi Općinski načelnik Općine Bibinje.

U slučaju odustanka prvog najpovoljnijeg ponuditelja, najpovoljnijim ponuditeljem smatra se prvi sljedeći najviše rangirani ponuditelj uz uvjet da ispunjava i sve druge uvjete javnog prikupljanja ponuda. U takvom slučaju Općina Bibinje zadržava sredstva na ime jamstva za ozbiljnost ponude odnosno ponuditelj koji odustane od ponude gubi pravo na povrat jamstva za ozbiljnost ponude.

Rok za početak obavljanja djelatnosti za koju je odabrani ponuditelj dobio rješenje jeste najkasnije 30 dana od dana izvršnosti rješenja o davanju dozvole na pomorskom dobru.

Iznos naknade za dozvolu na pomorskom dobru ovlaštenik dozvole plaća u roku 15 dana od dana izdavanja Rješenja o davanju dozvole na pomorskom dobru za tekuću godinu, a za svaku slijedeću godinu naknada se plaća do 31. ožujka te godine.

Ovlaštenik dozvole na pomorskom dobru može obavljati djelatnost samo u opsegu i pod uvjetima utvrđenim u dozvoli na pomorskom dobru. Ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga Davatelj dozvole na to može ovlastiti.

Davatelj dozvole, Općina Bibinje nije ovlašteniku dozvole dužna osigurati infrastrukturu niti ishoditi minimalne tehničke uvjete, suglasnosti ili druge uvjete za obavljanje djelatnosti budući je to obveza ovlaštenika dozvole uz suglasnosti nadležnih javnopravnih tijela.

1. **ZAVRŠNA ODREDBA**

Za sve upite vezane uz provođenje ovog Javnog natječaja, zainteresirane osobe mogu zatražiti informaciju putem telefona pozivom na broj: 023/261-166 ili slanjem upita na sljedeću adresu e-pošte: [pisarnica@bibinje.hr](mailto:pisarnica@bibinje.hr)

KLASA:342-01/24-01/4

URBROJ:2198-02-02/01-24-1

Bibinje, 24.05.2024.

Općinski načelnik

Šime Sekula